af af tr fr fr fi af nl af fr nl af fr nl nb sl nl nl nl en en af af af af af af nl af en af en af en nl en af en af nl af en da pl nl af af af af af af af en af en nl en nl en af en en de af en en nl af nl en
Maak Die Verskil-Kampe - Ons Kampe & Aanwysings
25 - 27 Mei : Pretoria
17 - 19 Augustus : Pretoria
Jy is welkom om enige tyd vanaf 16:00 te arriveer.
Indien jy vroeër wil kom, moet reëlings asseblief vooraf getref word vir toegang.
Die kampe begin Vrydae 18:00 en maak Sondae ongeveer 10:30 - 11:00 klaar.
Besprekings sluit om 17:00 die Dinsdag voor die kamp.
Die middelpunt van Maak díe Verskil-kampe is Jesus Christus.
Die terreine is goed ingerig met skoon en netjiese akkommodasie- en aparte ablusiegeriewe, goed versordgde tuine, gerieflike lesinglokale en gemaklike kuier-eetlokale. Kuier, rus en stil word by die Here speel ‘n baie belangrike rol op die Maak díe Verskil-kampe en ons bied genoeg tyd daarvoor.
Kampe duur van Vrydagmiddag 18:00 tot Sondag ongeveer 10:30. Vier heerlike etes wat met liefde voorberei word, word voorsien. Koffie/tee is beskikbaar en daar is 'n bederfie saam met middag-koffie.
Ons Pretoria-vrouekampe word aangebied op die pragtige terrein van Bergsig Tabernakel Woordbediening, op die Hartebeespoortdam-pad. Daar is verskillende roetes daarheen (sien heel onder aan hierdie artikel vir 'link' na 'n volledige padkaart asook vir fotos).
Wat om saam te bring:
-   Alle beddegoed vir ‘n enkelbed - paslaken en genoeg komberse ('fleezy' werk goed) - Geen elektriese komberse of verwarmers word toegelaat in die winter nie;
-   Bybel en skryfbehoeftes vir notas;
-   Gemaklike klere en 'n baadjie/trui vir aande;
-   Snoepie beskikbaar. Let wel: Daar word Saterdae slegs twee etes voorsien, naamlik 'n laat ontbyt (brunch) en aandete. Bring gerus jou eie peuselgoedjies vir tussenin-knibbel, saam.
-   Kontant liefdesoffer, indien die Here jou lei om by te dra vir onkostes. Geen verpligting.
-   Eie koffiebeker as jy tee/koffie wil kamer toe neem of onder 'n boom sit en ontspan;
-   As jy wil, 'n vriendin of kom geniet die wegbreek op jou eie;
-   Onthou jou grootste verwagting en 'n oop hart!!
Jy is welkom om enige tyd vanaf 16:00 te arriveer, die pragtige terrein te geniet en rustig te raak na die week se bedrywighede. Indien jy vroeër wil kom, moet reëlings asseblief vooraf getref word.
Aanvaar die uitdaging! Ons sien uit daarna om saam met jou, God se plan vir jou lewe te sien ontvou!
Kliek hier  vir padkaart na Bergsig Tabernakel vanaf Pretoria of Rustenburg-areas. GPS Koördinate na Bergsig Tabernakel : (25° 41' 834”S / 27°59' 794”E).
Kliek hier  vir padkaart na Bergsig Tabernakel vanaf Johannesburg-area.
Kliek hier  vir fotos.
Neem asb kennis: Ongelukkig kan tolke nie toegelaat word nie. Kontak ons vir enige navrae.
Please note:  Unfortunately no interpreters can be allowed. Please contact us for any enquiries.
Word gerus deel van ons Facebook Groep sodat jy op hoogte sal wees van die nuutste verwikkelinge! Kliek hier om na die groep te gaan.
Kopiereg © 2014 Maak Die Verskil | Terme en Voorwaardes Geld